Όταν άρχισε η Βιομηχανική Επανάσταση,
η ποσότητα άνθρακα που υπήρχε στο υπέδαφος
της Βρετανίας σε μορφή γαιάνθρακα, ήταν τόση όσο
η ποσότητα άνθρακα που υπήρξε στο υπέδαφος της Σαουδικής Αραβίας σε μορφή πετρελαίου,
και αυτός ο άνθρακας έδωσε δύναμη στη Βιομηχανική Επανάσταση,
έβαλε τον όρο «Μεγάλη» στη Μεγάλη Βρετανία,
και οδήγησε, προσωρινά, στην παγκόσμια κυριαρχία της Βρετανίας.
Μετά, το 1918, η παραγωγή γαιάνθρακα στη Βρετανία κορυφώθηκε,
και από τότε είναι σε μια συνεχή κάθοδο.
Πάνω στην ώρα, η Βρετανία άρχισε να χρησιμοποιεί πετρέλαιο και φυσικό αέριο
από τη Βόρεια Θάλασσα και το 2000,
η παραγωγή πετρελαίου και φυσικού αερίου από τη Βόρεια Θάλασσα
επίσης κορυφώθηκε, και είναι τώρα σε παρακμή.
Αυτές οι παρατηρήσεις σε πεπερασμένα,
εύκολα προσβάσιμα, τοπικά, ασφαλή ορυκτά καύσιμα,
είναι ένα κίνητρο για να πούμε: «Ωραία, ποιο είναι το επόμενο;»
Πώς θα είναι η ζωή μετά τα ορυκτά καύσιμα;
Δεν θα έπρεπε να σκεφτόμαστε έντονα
πώς θα ξεφορτωθούμε τα ορυκτά καύσιμα;
Ένα άλλο κίνητρο, βέβαια, είναι η κλιματική αλλαγή.
Όταν οι άνθρωποι μιλάνε για τη ζωή μετά τα ορυκτά καύσιμα
και τη δράση της κλιματικής αλλαγής, σκέφτομαι ότι υπάρχουν πολλά προβλήματα,
παραπλανητικές πρακτικές εταιρειών, πολλές παραπλανητικές διαφημίσεις
και νιώθω καθήκον ως φυσικός να προσπαθήσω να
καθοδηγήσω τους ανθρώπους μακριά από τα μεγάλα λόγια και να τους βοηθήσω
να κατανοήσουν τις δράσεις όπου η πραγματικότητα κάνει τη διαφορά,
και να επικεντρωθώ σε ιδέες που έχουν λογική συνέπεια.
Αφήστε με να σας σκιαγραφήσω αυτό που οι φυσικοί ονομάζουν
«το πίσω μέρος του υπολογιστικού περιβλήματος».
Αγαπάμε το πίσω μέρος του υπολογιστικού περιβλήματος.
Κάνεις μια ερώτηση, γράφεις κάποιους αριθμούς
και έχεις μια δική σου απάντηση.
Μπορεί να μην είναι πολύ ακριβής, αλλά μπορεί να σε κάνει να πεις:
«Χμμμ».
Οπότε να μια ερώτηση: Φανταστείτε
αν λέγαμε: «Ω, ναι! μπορούμε να ξεφορτωθούμε τα ορυκτά καύσιμα.
Θα χρησιμοποιήσουμε βιοκαύσιμα. Το πρόβλημα λύθηκε!
Μεταφορές. Δεν χρειαζόμαστε πετρέλαιο πια».
Λοιπόν, τι λέτε αν μεγαλώναμε βιοκαύσιμα για ένα δρόμο
στο χείλος του γρασιδιού στις άκρες του δρόμου;
Πόσο ευρύ πρέπει να είναι το χείλος για να δουλέψει κάτι τέτοιο;
Εντάξει, οπότε ας βάλουμε μερικούς αριθμούς.
Ας βάλουμε τα αυτοκίνητα μας να πηγαίνουν με 60 μίλια την ώρα.
Ας πούμε πως διανύουν 30 μίλια ανά γαλόνι.
Αυτός είναι ο ευρωπαϊκός μέσος όρος για τα καινούργια αυτοκίνητα.
Ας πούμε πως η παραγωγικότητα των φυτειών βιοκαυσίμων
είναι 1.200 λίτρα βιοκαυσίμων ανά εκτάριο το χρόνο.
Αυτό ισχύει για τα ευρωπαϊκά βιοκαύσιμα.
Ας φανταστούμε πως τα αυτοκίνητα απέχουν 80 μέτρα
το ένα από το άλλο, και απλά κυκλοφορούν ασταμάτητα
στο δρόμο.
Το μήκος του δρόμου δεν έχει σημασία, γιατί όσο μακρύτερος
είναι ο δρόμος, τόσο περισσότερες φυτείες βιοκαυσίμων έχουμε.
Τι κάνουμε με αυτά τα νούμερα;
Λοιπόν, παίρνεις τον πρώτο αριθμό, και τον διαιρείς με
τους άλλους τρεις, και έχεις οκτώ χιλιόμετρα.
Αυτή είναι η απάντηση.
Τόσο εύρος πρέπει να έχουν οι φυτείες,
σύμφωνα με τις υποθέσεις.
Ίσως αυτό σε κάνει να πεις:
«Χμμ. Ίσως να μην είναι τόσο εύκολο».
Ίσως σε κάνει να σκεφτείς ότι πιθανόν να υπάρχει ένα ζήτημα
που έχει να κάνει με τις εκτάσεις, και σε αυτή την ομιλία,
θα ήθελα να μιλήσω για χερσαίες ζώνες, και να ρωτήσω,
υπάρχει κάποιο θέμα με τις εκτάσεις; Η απάντηση θα είναι
ναι, αλλά εξαρτάται σε ποια χώρα είσαι.
Οπότε ας αρχίσουμε με το Ηνωμένο Βασίλειο,
αφού εδώ είμαστε σήμερα.
Η ενεργειακή κατανάλωση στο Ηνωμένο Βασίλειο,
η συνολική κατανάλωση ενέργειας, όχι μόνο για μεταφορές, αλλά για όλα,
θα ήθελα να την αναγάγω σε λάμπες.
Είναι σαν να είχαμε όλοι 125 λάμπες, όλη την ώρα,
125 κιλοβατώρες ανά μέρα, ανά άτομο.
Αυτή είναι η κατανάλωση ενέργειας του Ηνωμένου Βασιλείου.
Οπότε είναι 40 λάμπες που πάνε για μεταφορικά,
40 λάμπες για θέρμανση,
και 40 λάμπες για ηλεκτρικό,
και άλλα πράγματα που είναι συγκριτικά μικρά
με αυτές τις τρεις μεγάλες κατηγορίες.
Το αποτύπωμα είναι ακόμα μεγαλύτερο αν υπολογίσουμε,
επίσης, την ενσωματωμένη ενέργεια αυτών που εισάγουμε
στη χώρα μας, και σήμερα το 90% αυτής της ενέργειας
ακόμα προέρχεται από ορυκτά καύσιμα, και μόνο το 10%
από άλλες, πιο πράσινες, πιθανόν πράσινες, πηγές
όπως η πυρηνική ενέργεια και οι ανανεώσιμες πηγές ενέργειας.
Οπότε,
αυτό είναι το Ηνωμένο Βασίλειο και η πληθυσμιακή πυκνότητα του Ηνωμένου Βασιλείου
είναι 250 άνθρωποι ανά τετραγωνικό χιλιόμετρο.
Τώρα θα σας δείξω άλλες χώρες
με ίδια αυτά τα δύο μέτρα.
Στην κάθετη στήλη θα σας δείξω
πόσες λάμπες - ποια είναι η ενεργειακή μας κατανάλωση
ανά άτομο, και είμαστε στις 125 λάμπες ανά άτομο,
και αυτή η μικρή μπλε τελεία εκεί, σας δείχνει την χερσαία ζώνη
του Ηνωμένου Βασιλείου,
και η πληθυσμιακή πυκνότητα είναι στην οριζόντια στήλη,
και έχουμε 250 ανθρώπους ανά τετραγωνικό χιλιόμετρο.
Ας προσθέσουμε ευρωπαϊκές χώρες με μπλε,
και μπορείτε να δείτε πως υπάρχει μεγάλη ποικιλία.
Πρέπει να τονίσω, πως και οι δύο αυτές στήλες
είναι λογαριθμικές. Όπως πας από τη μία γκρι μπάρα
στην επόμενη γκρι μπάρα, πας μέχρι τον συντελεστή 10.
Ας προσθέσουμε την Ασία με κόκκινο,
τη Μέση Ανατολή και τη Βόρειο Αφρική με πράσινο,
την περιοχή νότια της Σαχάρας με μπλε,
μαύρο την Νότιο Αμερική,
μωβ την Κεντρική Αμερική,
και με λαδί έχουμε τη Βόρειο Αμερική,
την Αυστραλία και τη Νέα Ζηλανδία.
Μπορείτε να δείτε πόσο μεγάλη είναι η διαφορά της πληθυσμιακής πυκνότητας
και της κατά κεφαλήν κατανάλωσης.
Οι χώρες είναι διαφορετικές μεταξύ τους.
Επάνω αριστερά, έχουμε τον Καναδά και την Αυστραλία, με τεράστιες
χερσαίες ζώνες, πολύ μεγάλη κατά κεφαλήν κατανάλωση,
200 ή 300 λάμπες ανά άτομο,
και πολύ μικρή πληθυσμιακή πυκνότητα.
Επάνω δεξιά, το Μπαχρέιν έχει την ίδια ενεργειακή κατανάλωση
ανά άτομο, περίπου, με τον Καναδά,
πάνω από 300 λάμπες ανά άτομο,
αλλά η πληθυσμιακή τους πυκνότητα είναι ένας συντελεστής 300 φορές μεγαλύτερος,
1.000 άτομα ανά τετραγωνικό χιλιόμετρο.
Δεξιά κάτω, το Μπαγκλαντές έχει την ίδια πληθυσμιακή πυκνότητα
με το Μπαχρέιν, αλλά καταναλώνει 100 φορές λιγότερο ανά άτομο.
Κάτω αριστερά...δεν είναι κανένας.
Αλλά ήταν ένα σωρό άνθρωποι.
Εδώ έχουμε άλλο ένα μήνυμα από αυτό το διάγραμμα.
Πρόσθεσα μικρές μπλε ουρές πίσω από το Σουδάν, τη Λιβύη,
την Κίνα, την Ινδία, το Μπαγκλαντές.
Αυτά είναι 15 χρόνια προόδου.
Πού ήταν 15 χρόνια πριν και πού βρίσκονται τώρα;
Το μήνυμα είναι ότι οι περισσότερες χώρες πάνε προς τα δεξιά,
και προς τα πάνω,
πάνω και δεξιά - μεγαλύτερη πληθυσμιακή πυκνότητα
και μεγαλύτερη κατά κεφαλήν κατανάλωση.
Οπότε, μπορεί να είμαστε μακριά στην πάνω δεξιά γωνία,
ελαφρώς ασυνήθιστα, το Ηνωμένο Βασίλειο συνοδεύεται από
τη Γερμανία, την Ιαπωνία, τη Νότιο Κορέα, την Ολλανδία,
και ένα σωρό άλλες ελαφρώς περίεργες χώρες,
αλλά πολλές άλλες χώρες έρχονται
πάνω και δεξιά για να μας συνοδεύσουν,
οπότε είμαστε μια εικόνα, αν θέλετε, του τι η μελλοντική ενεργειακή
κατανάλωση μπορεί να είναι και σε άλλες χώρες επίσης.
Επίσης, πρόσθεσα σ' αυτό το διάγραμμα κάποιες ροζ γραμμές
που πάνε κάτω και δεξιά.
Αυτές είναι γραμμές ίσης ενεργειακής κατανάλωσης
ανά μονάδα επιφάνειας, την οποία θα μετρήσω σε βατ ανά τετραγωνικό μέτρο.
Οπότε, για παράδειγμα, η μεσαία γραμμή εκεί,
0,1 βατ ανά τετραγωνικό μέτρο, είναι η ενεργειακή κατανάλωση
ανά μονάδα επιφάνειας στη Σαουδική Αραβία, τη Νορβηγία, το Μεξικό με το μωβ,
και το Μπαγκλαντές 15 χρόνια πριν,
και ο μισός πληθυσμός της γης ζει σε χώρες
που είναι ήδη πάνω από αυτή τη γραμμή.
Το Ηνωμένο Βασίλειο καταναλώνει 1,25 βατ
ανά τετραγωνικό μέτρο.
Το ίδιο και η Γερμανία, και η Ιαπωνία που καταναλώνει λίγο περισσότερο.
Οπότε, ας πούμε τώρα
γιατί αυτό είναι σχετικό. Γιατί είναι σχετικό;
Μπορούμε να μετρήσουμε τις ανανεώσιμες πηγές ενέργειας με τις ίδιες μονάδες
και άλλες μορφές παραγωγής ενέργειας με τις ίδιες μονάδες,
και οι ανανεώσιμες είναι μία από τις ηγετικές ιδέες για
το πώς μπορούμε να ξεφορτωθούμε το 90% των συνηθισμένων μας ορυκτών καυσίμων.
Οπότε εδώ είναι κάποιες ανανεώσιμες πηγές ενέργειας.
Οι ενεργειακές καλλιέργειες δίνουν μισό βατ ανά τετραγωνικό μέτρο
σε ευρωπαϊκή κλίμακα.
Τι σημαίνει αυτό; Και μπορεί να αναμένατε
αυτά τα αποτελέσματα, δεδομένου όσων σας είπα για τις φυτείες βιοκαυσίμων
πριν λίγο.
Λοιπόν, καταναλώνουμε 1,25 βατ ανά τετραγωνικό μέτρο.
Αυτό σημαίνει ότι ακόμα και αν καλύπτατε
όλο το Ηνωμένο Βασίλειο με ενεργειακές καλλιέργειες,
δεν θα μπορούσατε να καλύψετε την τωρινή ενεργειακή κατανάλωση.
Η αιολική ενέργεια παράγει λίγο περισσότερο,
2,5 βατ ανά τετραγωνικό μέτρο, αλλά αυτό είναι διπλάσιο,
από 1,25 βατ ανά τετραγωνικό μέτρο,
οπότε αυτό σημαίνει αν θέλετε κυριολεκτικά να παράγετε τη συνολική
κατανάλωση ενέργειας σε όλες τις μορφές κατά μέσο όρο
από αιολικά πάρκα, χρειάζεστε αιολικά πάρκα ίσα με τη μισή έκταση του Ηνωμένου Βασιλείου.
Παρεμπιπτόντως, έχω στοιχεία για να επιβεβαιώσω όλους αυτούς τους ισχυρισμούς.
Επόμενο, ας δούμε την ηλιακή ενέργεια.
Τα ηλιακά πάνελ σε μια στέγη,
στην Αγγλία, παράγουν περίπου 20 βατ ανά τετραγωνικό μέτρο.
Αν θέλετε να έχετε μεγάλη απόδοση από τα ηλιακά πάνελ,
θα πρέπει να υιοθετήσετε την παραδοσιακή βαυαρική μέθοδο,
καλύπτοντας τη στέγη και την ύπαιθρο
με ηλιακά πάνελ.
Τα ηλιακά πάρκα, λόγω του κενού μεταξύ των πάνελ,
παράγουν λιγότερο. Παράγουν περίπου 5 βατ
ανά τετραγωνικό μέτρο χερσαίας γης.
Εδώ είναι ένα ηλιακό πάρκο στο Βερμόντ με αληθινά στοιχεία
που παράγει 4,2 βατ ανά τετραγωνικό μέτρο.
Θυμηθείτε που είμαστε, 1,25 βατ ανά τετραγωνικό μέτρο,
αιολικά πάρκα 2,5, ηλιακά πάρκα περίπου 5.
Οπότε, οποιαδήποτε, οτιδήποτε κι αν διαλέξετε από αυτές τις ανανεώσιμες πηγές ενέργειας,
το μήνυμα είναι, οποιοδήποτε μείγμα από αυτές τις ανανεώσιμες
και να χρησιμοποιήσετε, αν θέλετε να ενδυναμώσετε το Ηνωμένο Βασίλειο με αυτές,
θα χρειαστεί να καλύψετε περίπου
το 20 ή το 25% της χώρας
με αυτές τις ανανεώσιμες πηγές.
Δεν λέω πως είναι κακή ιδέα.
Απλά πρέπει να καταλάβουμε τους αριθμούς.
Δεν είμαι σε καμία περίπτωση κατά των ανανεώσιμων. Αγαπάω τις ανανεώσιμες.
Αλλά είμαι επίσης υπέρ της αριθμητικής. (Γέλια)
Το να συγκεντρώσουμε ηλιακή ενέργεια σε ερήμους προσδίδει
μεγαλύτερη ενέργεια ανά μονάδα επιφάνειας,
γιατί δεν έχεις το πρόβλημα των νεφών,
και έτσι αυτή η εγκατάσταση παράγει 14 βατ ανά τετραγωνικό μέτρο,
αυτή εδώ 10 βατ ανά τετραγωνικό μέτρο,
και αυτή εδώ στην Ισπανία 5 βατ ανά τετραγωνικό μέτρο.
Το να είμαστε γενναιόδωροι με τη συγκέντρωση ηλιακής ενέργειας,
νομίζω είναι απόλυτα αξιόπιστο, θα μπορούσε να παραγάγει 20 βατ
ανά τετραγωνικό μέτρο. Οπότε αυτό είναι καλό.
Βέβαια, η Βρετανία δεν έχει ερήμους.
Ακόμα. (Γέλια)
Οπότε εδώ είναι μια περίληψη μέχρι τώρα.
Όλες οι ανανεώσιμες πηγές ενέργειας, όσο κι αν τις αγαπάω, διαχέονται.
Όλες έχουν μικρή δύναμη ανά μονάδα επιφάνειας
και πρέπει να ζήσουμε με αυτό.
Αυτό σημαίνει πως αν θέλετε ανανεώσιμες
για να έχετε μια ουσιαστική διαφορά σε μία χώρα όπως
το Ηνωμένο Βασίλειο στην κλίμακα της σημερινής κατανάλωσης,
πρέπει να φανταστείτε τις εγκαταστάσεις των ανανεώσιμων πηγών ενέργειας
που είναι στο μέγεθος της χώρας, όχι ολόκληρη τη χώρα,
αλλά μια περιοχή, ένα σημαντικό κομμάτι.
Υπάρχουν, επίσης, και άλλοι τρόποι να παραγάγεις ενέργεια
που δεν εμπλέκουν τα ορυκτά καύσιμα.
Οπότε υπάρχει η πυρηνική ενέργεια, και σε αυτήν
την έρευνα μπορείτε να δείτε πως υπάρχει ένα μεγάλο Β
μέσα σε ένα μπλε τετραγωνικό χιλιόμετρο.
Αυτό είναι ένα γιγαβάτ ανά τετραγωνικό χιλιόμετρο,
το οποίο παράγει 1.000 βατ ανά τετραγωνικό μέτρο.
Οπότε από αυτή τη συγκεκριμένη μέτρηση, η πυρηνική ενέργεια
δεν είναι παρεμβατική όπως οι ανανεώσιμες.
Βέβαια, υπάρχουν, επίσης, και άλλες μετρήσεις, και η πυρηνική ενέργεια
έχει ένα σωρό προβλήματα δημοτικότητας.
Αλλά το ίδιο ισχύει και για τις ανανεώσιμες.
Εδώ είναι μια φωτογραφία από μια συγκέντρωση σε πλήρη εξέλιξη
στη μικρή πόλη του Πένικουκ λίγο έξω από το Εδιμβούργο,
και μπορείτε να δείτε τα παιδιά του Πένικουκ να γιορτάζουν
το κάψιμο του ομοιώματος του ανεμόμυλου.
Οπότε οι άνθρωποι είναι κατά όλων, και πρέπει να κρατήσουμε
όλα τα ενδεχόμενα ανοιχτά.
Τι μπορεί να κάνει μια χώρα όπως το Ηνωμένο Βασίλειο από πλευράς εφοδιασμού;
Οι επιλογές είναι, θα έλεγα, αυτές οι τρεις:
ανανεώσιμες πηγές ενέργειας και αναγνώριση ότι θα πρέπει
να είναι περίπου στο μέγεθος της χώρας, ανανεώσιμες πηγές ενέργειας άλλων εθνών,
για να μπορούμε να πάμε και να μιλήσουμε πολύ ευγενικά σε αυτούς τους ανθρώπους,
στο επάνω αριστερά μέρος του διαγράμματος και να πούμε:
«Οου, δεν θέλουμε τις ανανεώσιμες στην αυλή μας,
αλλά, αντ' αυτού μήπως παρακαλώ μπορείτε να τις βάλετε στη δική σας;»
Αυτή είναι μια σοβαρή επιλογή.
Είναι ένας τρόπος για να χειριστεί ο κόσμος αυτό το θέμα.
Οπότε χώρες όπως η Αυστραλία, η Ρωσία, η Λιβύη και το Καζακστάν,
θα μπορούσαν να είναι οι καλύτεροι μας φίλοι για την παραγωγή ανανεώσιμων.
Η τρίτη επιλογή είναι η πυρηνική ενέργεια.
Οπότε εδώ έχουμε κάποιον εφοδιασμό.
Πέραν των μοχλών εφοδιασμού που μπορούμε να προωθήσουμε,
και θυμηθείτε, χρειαζόμαστε μεγάλο αριθμό
γιατί για την ώρα,
παίρνουμε 90% από την ενέργεια από τα ορυκτά καύσιμα.
Επιπλέον, με αυτούς τους μοχλούς, μπορούμε να μιλήσουμε για άλλους τρόπους
επίλυσης αυτού του θέματος, ονομαστικά, μπορούμε να μειώσουμε τη ζήτηση,
και αυτό σημαίνει να μειώσουμε τον πληθυσμό
- δεν είμαι σίγουρος πώς να το κάνω -
ή να μειώσουμε την κατά κεφαλήν κατανάλωση.
Οπότε ας μιλήσουμε για τρεις μεγαλύτερους μοχλούς,
αυτό θα μπορούσε να βοηθήσει πολύ από πλευράς κατανάλωσης.
Πρώτον, μεταφορές. Εδώ είναι οι αρχές της φυσικής που μας λένε
πώς να μειώσουμε την ενεργειακή κατανάλωση των μεταφορών,
και οι άνθρωποι συχνά λένε: «Ω, ναι, η τεχνολογία μπορεί να λύσει τα πάντα.
Μπορούμε να φτιάξουμε οχήματα που θα είναι εκατό φορές πιο αποτελεσματικά».
Αυτό είναι σχεδόν αλήθεια. Επιτρέψτε μου να σας δείξω.
Η ενεργειακή κατανάλωση αυτού του κλασικού ρεζερβουάρ εδώ
είναι 80 κιλοβατώρες ανά εκατό χιλιόμετρα στο άτομο.
Αυτό είναι το μέσο ευρωπαϊκό αυτοκίνητο.
Οκτώ κιλοβατώρες. Μπορούμε να φτιάξουμε κάτι εκατό φορές
καλύτερο με την εφαρμογή αυτών των αρχών της φυσικής που μόλις ανέφερα;
Ναι. Εδώ είναι. Είναι το ποδήλατο. Είναι 80 φορές καλύτερο στην ενεργειακή
κατανάλωση και τροφοδοτείται με βιοκαύσιμα, από Weetabix.
(Γέλια)
Υπάρχουν και άλλες επιλογές ενδιάμεσα, γιατί ίσως
η κυρία στο ρεζερβουάρ να πει: «Όχι, όχι, όχι,
αυτό είναι αλλαγή του τρόπου ζωής μου. Μην μου αλλάζετε τον τρόπο ζωής μου, παρακαλώ».
Οπότε, θα μπορούσαμε να την πείσουμε να μπει στο τρένο,
και αυτό είναι ακόμα πιο αποτελεσματικό απ' ό,τι το αυτοκίνητο,
αλλά και αυτό μπορεί να είναι αλλαγή του τρόπου ζωής
ή είναι ένα οικολογικό αυτοκίνητο, αριστερά πάνω.
Άνετα φιλοξενεί έναν έφηβο
και είναι μικρότερο από έναν κώνο κυκλοφορίας,
είναι σχεδόν όσο αποτελεσματικό είναι το ποδήλατο
αρκεί να πηγαίνεις με 24 χιλιόμετρα την ώρα.
Ενδιάμεσα, ίσως, κάποιες πιο ρεαλιστικές επιλογές
σε αυτό τον μοχλό μεταφορών, είναι τα ηλεκτρικά οχήματα,
οπότε ηλεκτρικά ποδήλατα και ηλεκτρικά αυτοκίνητα στη μέση,
ίσως 4 φορές ενεργειακά αποτελεσματικά
όσο ένα απλό πετρελαιοκίνητο ρεζερβουάρ.
Μετά υπάρχει ο μοχλός θέρμανσης.
Στη Βρετανία, η θέρμανση είναι τρίτη στην ενεργειακή μας κατανάλωση,
και η περισσότερη έχει να κάνει με σπίτια
και άλλα κτήρια που την καταναλώνουν για θέρμανση και ζεστό νερό.
Οπότε εδώ είναι ένα συνηθισμένο μίζερο αγγλικό σπίτι.
Είναι το σπίτι μου, με τη Φεράρι απ' έξω.
Τι μπορούμε να κάνουμε;
Οι νόμοι της φυσικής είναι γραμμένοι εδώ,
που περιγράφουν ότι - πώς η ενεργειακή κατανάλωση
για θέρμανση ελέγχεται από πράγματα που μπορείς να ελέγξεις.
Τα πράγματα που μπορείς να ελέγξεις είναι οι αλλαγές θερμοκρασίας
ανάμεσα στο μέσα και το έξω, και υπάρχει
αυτή η αξιοθαύμαστη τεχνολογία που ονομάζεται θερμοστάτης.
Τον πιάνεις, τον γυρίζεις στα αριστερά,
και η ενεργειακή σου κατανάλωση στο σπίτι μειώνεται.
Το δοκίμασα. Δουλεύει. Κάποιοι άνθρωποι το ονομάζουν αλλαγή τρόπου ζωής.
Μπορείτε επίσης να βάλετε μόνωση για να μειώσετε τις απώλειες
του κτηρίου σας - βάλτε στους τοίχους σας, στη στέγη,
και στην καινούργια εξώπορτα και πάει λέγοντας,
και η θλιβερή αλήθεια είναι ότι έτσι θα γλυτώσετε χρήματα.
Δεν είναι θλιβερό, είναι καλό, αλλά η θλιβερή αλήθεια είναι ότι
θα μειώσει μόνο κατά 25% τις απώλειες του σπιτιού σας,
αν κάνετε αυτά τα πράγματα, τα οποία είναι καλές ιδέες.
Αν θέλετε να έρθετε λίγο πιο κοντά στο σουηδικό κτηριακό πρότυπο
με ένα μίζερο σπίτι σαν αυτό,
πρέπει να βάλετε εξωτερική μόνωση στο κτήριο
όπως φαίνεται σε αυτή την πολυκατοικία στο Λονδίνο.
Μπορείτε επίσης να έχετε καλά αποτελέσματα χρησιμοποιώντας αντλίες θερμότητας
που χρειάζονται ένα μικρότερο μέρος υψηλής ποιότητας ενέργειας όπως ο ηλεκτρισμός
προκειμένου να πάτε τη ζέστη από τον κήπο στο σπίτι σας.
Η τρίτη επιλογή για την οποία θέλω να μιλήσω,
ο τρίτος τρόπος για να μειώσετε την κατανάλωση ενέργειας,
είναι να διαβάσετε τους μετρητές σας.
Οι άνθρωποι μιλούν πολύ για μικρούς μετρητές,
αλλά μπορείτε να το κάνετε μόνοι σας.
Χρησιμοποιείστε τα μάτια σας, διαβάστε τους μετρητές σας,
και εάν είστε κάπως σαν εμένα, θα αλλάξει τη ζωή σας,
Εδώ είναι μία γραφική παράσταση που έκανα.
Έγραφα ένα βιβλίο για τη βιώσιμη ενέργεια,
και ένας φίλος με ρώτησε: «Λοιπόν πόση ενέργεια χρησιμοποιείς
στο σπίτι;» Ντράπηκα. Δεν ήξερα.
Έτσι άρχισα να διαβάζω τον μετρητή κάθε εβδομάδα,
και οι καταγραφές του παλιού μετρητή φαίνονται
στο πάνω μισό της γραφικης παράστασης, και μετά το 2007
φαίνονται με πράσινο κάτω, και αυτό ήταν όταν
διάβαζα τον μετρητή κάθε εβδομάδα, και η ζωή μου άλλαξε,
γιατί άρχισα να πειραματίζομαι και είδα
τι έκανε τη διαφορά, και η κατανάλωσή μου σε γκάζι
κατρακύλυσε γιατί άρχισα να σκαλίζω
το θερμοστάτη και το χρόνο στο σύστημα θέρμανσης,
και οι λογαριασμοί μου μειώθηκαν στο μισό.
Η ιστορία της ηλεκτρικής μου κατανάλωσης είναι παρόμοια,
όπου σβήνοντας τα dvd, το στέρεο,
το κομπιούτερ που ήταν όλη την ώρα αναμμένα,
και απλά ανάβοντάς τα όταν τα χρειαζόμουν,
μείωσα, επίσης, άλλο ένα τρίτο το λογαριασμό ρεύματος.
Οπότε χρειαζόμαστε ένα σχέδιο το οποίο να έχει λογική συνέπεια, και σας έχω περιγράψει
έξι μεγάλους μοχλούς, και χρειαζόμαστε μεγάλη δράση γιατί παίρνουμε
το 90% της ενέργειάς μας από τα ορυκτά καύσιμα,
οπότε χρειάζεται να σπρώξετε δυνατά τους περισσότερους από τους μοχλούς.
Οι περισσότεροι από αυτούς τους μοχλούς έχουν προβλήματα δημοτικότητας,
και αν δεν σας αρέσει να χρησιμοποιείτε κάποιο μοχλό
να έχετε στο μυαλό σας ότι αυτό σημαίνει πως χρειάζεται
να βάλετε ακόμα περισσότερη δύναμη στους άλλους μοχλούς.
Οπότε, υπερασπίζομαι έντονα τις ώριμες συζητήσεις,
που βασίζονται σε νούμερα και γεγονότα, και θέλω να κλείσω
με αυτόν το χάρτη που απλά σχηματίζει νοερά για εσάς
την απαίτηση της γης και ούτω καθεξής προκειμένου να έχουμε
μόνο 16 λάμπες ανά άτομο
από τέσσερεις από τις μεγάλες πιθανές πηγές.
Οπότε, αν θέλετε να έχετε 16 λάμπες, θυμηθείτε,
σήμερα η συνολική ενεργειακή μας κατανάλωση είναι όσο αξίζουν 125 λάμπες.
Εάν θέλετε 16 από τον άνεμο, αυτός ο χάρτης αποτυπώνει μια λύση
γιατί το Ηνωμένο Βασίλειο. Έχει 160 αιολικά πάρκα,
μεγέθους 100 τετραγωνικών χιλιομέτρων το καθένα,
και αυτό θα είναι εικοσαπλάσια αύξηση
από τη σημερινή απόδοση του ανέμου.
Για να έχετε 16 λάμπες ανά άτομο από την πυρηνική ενέργεια, χρειάζεστε
δύο γιγαβάτ σε καθεμία από τις μωβ τελείες στο χάρτη.
Αυτό είναι τετραπλάσια αύξηση
σε σχέση με το σημερινό επίπεδο της πυρηνικής ενέργειας.
Για να έχετε 16 λάμπες ανά άτομο από τη Βιομάζα, χρειάζεστε
έκταση γης τρεισήμισι φορές όσο η Ουαλία,
είτε στη χώρα μας, είτε σε κάποιου άλλου τη χώρα,
πιθανόν στην Ιρλανδία, πιθανόν κάπου αλλού. (Γέλια)
Η τέταρτη επιλογή, η συγκέντρωση ηλιακής ενέργειας
σε ερήμους άλλων ανθρώπων,
αν θα θέλατε να έχετε 16 λάμπες,
τότε μιλάμε γι' αυτά τα οκτώ εξάγωνα
κάτω δεξιά.
Η συνολική περιοχή γι' αυτά τα εξάγωνα
είναι όσο δύο φορές το Λονδίνο σε κάποιου άλλου τη Σαχάρα,
και θα χρειαστείτε καλώδια μέχρι την Ισπανία
και τη Γαλλία για να έρθει η ενέργεια από τη Σαχάρα στο Σούρεϊ.
Χρειαζόμαστε ένα σχέδιο που να έχει λογική συνέπεια.
Χρειάζεται να σταματήσουμε να πυροβολούμε και να αρχίσουμε να μιλάμε,
και εάν μπορούμε να έχουμε μια ώριμη συζήτηση
να κάνουμε ένα σχέδιο με λογική συνέπεια και να κάνουμε την ανοικοδόμηση,
ίσως αυτή η χαμηλή σε άνθρακα επανάσταση
να είναι στ' αλήθεια διασκεδαστική. Σας ευχαριστώ πάρα πολύ που με ακούσατε.
(Χειροκρότημα)